KURZUS: Műszaki ábrázolás 2.

MODUL: V. modul: Csapágyak, csapágyazások ábrázolása

13. lecke: Csapágyak beépítése, kenése, tömítések

| Aktivitás: Olvassa el a 13. lecke anyagát! A feldolgozás során a következőkre figyeljen:
Milyen tömítéseket használnak a csapágyak védelme érdekében. Tanulja meg lerajzolni a különböző tömítés fajtákat. Tanulja meg a vezető és dilatációs csapágyak beépítési jellemzőit. Milyen rögzítéseket használhatunk a külső és belső csapágygyűrűknél. Tanulja meg lerajzolni ezeket a rögzítési módokat.
Követelmény: A tananyag elsajátítása akkor tekinthető sikeresnek, ha Ön:
Listából ki tudja választani a különböző tömítéseket. Azonosítani tudja a különböző tömítéseket leírás vagy ábra alapján. Csapágybeépítéshez le tudja rajzolni a tömítést is. A szerelési mód alapján el tudja dönteni ábráról, hogy melyik a vezető illetve dilatációs csapágy. Ábra alapján azonosítani tudja az egyes csapágygyűrű rögzítési módokat. Le tudja rajzolni a csapágygyűrű rögzítést a beépítési rajzba.
Kulcsszavak: Súrlódó tömítés, nem súrlódó tömítés, csapágyazás, vezető csapágy, dilatációs csapágy.
13.1. A gördülőcsapágyak kenése, tömítések
A gördülőcsapágyak túlnyomó többségénél zsírkenést alkalmaznak. A csapágygyárak a szükséges minőségű zsírral feltöltve szállítják a csapágyházakat.
Fontos, hogy a csapágyházba bevitt kenőanyag akaratunk ellenére onnan ne távozhasson el, illetve, hogy a környezetből oda szennyeződés ne kerülhessen be.
A csapágyak tömítése és porvédelme céljából kétféle tömítési módot alkalmaznak:
nem súrlódó tömítések, és súrlódó tömítések.
A súrlódásmentes tömítések alapelve az, hogy keskeny réseknek is van bizonyos tömítő hatása. Az érintkezés nélküli tömítés nem kopik és sérülésekkel szemben érzéketlen. Ilyen tömítés például a labirinttömítés:
13.1. ábra
A súrlódó tömítések leggyakrabban alkalmazott eszköze a csapágyházak megfelelő hornyaiban elhelyezkedő nemez tömítőkarika:
13.2. ábra
A nemeztömítés hatásossága lényegesen megnövelhető, ha egy egyszerű labirintgyűrűt helyezünk elébe. A nemeztömítés helyett gyakran kerül sor karmantyús tömítőgyűrű beépítésére. Ez a tömítés beépítésre kész tömítő elem, általában műanyag vagy műgumi tömítőkarmantyú, legtöbbször lemezfoglalatban (13.3. ábra).
13.3. ábra
Tömítésre használhatunk még V - gyűrűt vagy rugózó fedőlemezt is. A V - gyűrű gumiból vagy műanyagból készül és axiálisan szorul a tömítendő felülethez. A rugózó fedőlemez egyszerű és olcsó. Beépítésekor az egyik csapágygyűrűnek szorul, a másikat pedig súrolja.
A tömítések ábrázolása is lehet részletes, egyszerűsített vagy jelképes (13.1. táblázat)
Tömítések ábrázolási lehetőségei
13.1. táblázat
13.2. A csapágyak beépítése
A csapágyak szerelését tiszta, pormentes körülmények között kell végezni. Be kell tartani a csapágykatalógusok pontosságra, hézagokra, stb. vonatkozó előírásait.
Egy forgó géprészt, tengelyt általában két helyen kell csapágyazni. A csapágyazott tengelyt rögzíteni kell mind radiálisan, mind axiálisan, az álló részhez képest. A két csapágy közül azonban csak az egyiket szabad fixen szerelni (ez a vezetőcsapágy), a másiknak eltolhatónak kell lenni (ez a dilatációs csapágy). A vezetőcsapágyat mind a tengelyen, mind a csapágyházban mindkét irányba rögzíteni kell (13.4. ábra).
13.4. ábra
A belső csapágygyűrű rögzítésének néhány megoldását a következő ábra szemlélteti:
13.5. ábra
Példák a külső gyűrűk rögzítésére:
3.6. ábra

| Önellenőrző kérdések és feladatok
1. Nézze meg figyelmesen az ábrát, majd oldja meg a feladatot.
Milyen tömítést szemléltet az alábbi ábra? Jelölje a helyes választ!
| súrlódó tömítés
| nem súrlódó tömítés
2. Az alábbi ábrán egy csapágyazott tengely beépítését látja.
Melyik csapágy a vezetőcsapágy ebben a beépítésben? Jelölje a helyes választ!
| a
| b
3. Párosítsa a belső csapágygyűrű rögzítését bemutató módokat azok elnevezéseivel! lehúzóhüvellyel 2 csapágyanyával rögzítőgyűrűvel szorítóhüvellyel tengelyvég tárcsával
4. Nézze meg figyelmesen az alábbi ábrát, majd válaszoljon a beépítéssel kapcsolatos kérdésre!
Milyen szabványos tartozékot használtunk a fenti ábrán a csapágy axiális rögzítésére?
| hatlapfejű csavar
| fedél
| rögzítőgyűrű
| csapágyház