KURZUS: Műszaki ábrázolás 2.

MODUL: VI. modul: Nem oldató kötések

15. lecke: Hegesztett kötések

| Aktivitás: Olvassa el a 15. lecke anyagát! A feldolgozás során figyeljen az alábbiakra:
Tanulja meg a hegesztési varratok megnevezéseit, ábrázolási szabályait és előírásukat rajzon.
Követelmény: Ön akkor lesz sikeres a tananyag elsajátításában, ha képes lesz:
Műszaki rajzon felismerni, hogy az milyen nem oldható kötést ábrázol. Alkalmazni rajzban a különböző hegesztési varratok ábrázolására, méretmegadására vonatkozó szabványos előírásokat.
Kulcsszavak: hegesztés, hegesztési eljárás, varrat, hegesztési alapjel, peremvarrat, tompavarrat, sarokvarrat, kettős varratok.
A hegesztés azonos, vagy közel azonos összetételű fémek, illetve ötvözetek egyesítése hőhatással, fémhozaganyag hozzáadásával vagy anélkül.
A hegesztési eljárások ismertetése nem célunk, az a technológia tárgykörébe tartozik. Itt csak a hegesztett kötések ábrázolásával, a hegesztési varratok beméretezésével foglalkozunk.
A hegesztett kötést meghatározza:
a varratalak és méretei, a hegesztés módja, a hegesztés utáni megmunkálás (ha szükséges).
Ezeket a jellemzőket a rajzon fel kell tüntetni, vagy minden varraton külön, esetleg kiemelten, hegesztési előírások formájában. A hegesztési varratok ábrázolhatók:
kirajzolva és beméretezve, szabványos rajzjelekkel.
A kirajzolt kötések esetén az élkiképzést (hegesztés előtti állapot) részletesen beméretezett módon meg kell határozni. A varratot nézeten - a hosszára merőleges irányból nézve - vastag folytonos vonallal rajzoljuk. Metszetben a szelvényét befeketítjük. A varrat helyét meghatározó nézeten általában nem rajzoljuk meg az élkiképzésnek és a hézagnak, a szelvény alapján kiszerkeszthető, párhuzamos vonalait, hanem helyettük csupán a varrat helyét meghatározó egyetlen vonalat rajzolunk (15.1. ábra).
Szakaszos varratok esetén, a hosszirányú nézeten, a varratvonal kiegészíthető a varratvastagságnak megfelelő méretű, vékony íves szabadkézi vonalkákkal (15.2. ábra). Ha a méretarány olyan, hogy a varratkialakítást a kis méretek miatt nem tudjuk beméretezni, akkor a varratot kinagyítjuk (15.3. ábra).
15.1. ábra
15.2. ábra
15.3. ábra
A jelképesen, szabványos rajzjelekkel megadott hegesztési varratokat a vonatkozó szabvány szerint célszerű ábrázolni. Ebben az esetben a varratokat nem kell kirajzolni, mert a rajzjel tartalmazza a varrat meghatározásához szükséges információkat. Ez az ábrázolási mód alapjelekből és kiegészítőjelekből áll. A 15.4. ábra erre mutat példát.
15.4. ábra
Az alapjel alakja hasonló, mint a hegesztési varrat keresztmetszete, de a hegesztési eljárást nem jelzi. A 15.1. táblázatban a gyakrabban használt varratok alapjele látható. A 15.2. táblázat a kiegészítő jeleket, a 15.3. táblázat a kiegészítő adatokat tartalmazza.
A hegesztési varratok alapjelei
15.1. táblázat
Hegesztési varratok gyakoribb kiegészítő jelei
15.2. táblázat
Hegesztési varratok kiegészítő adatai
15.3. táblázat
A 15.4. ábrán rajzjelekkel megadott hegesztett kötés elvi megadási módja látható. A hegesztési varratok rajzjelekkel történő megadásakor a varrat helyét csak jelölik. Az egyértelmű meghatározáshoz szükséges még a varrat helyzetének, méreteinek és egyéb adatainak megadása.
A rajzjel elemei:
a referenciavonal és mutatóvonal (15.5. ábra); a kötés alapjele (ha szükséges kiegészítő jelekkel); a kötés jellemző adatai; az esetleges különleges előírások.
A kettős referenciavonalon (hivatkozási vonal) kell elhelyezni az egy oldalról készített hegesztési varrat rajzjelét. A referenciavonal lehetőleg vízszintes helyzetű legyen. A szaggatott vonalat a folytonos vonal alatt vagy felett helyezzük el. A folytonos vonalhoz kapcsolódik a nyílban végződő mutatóvonal (15.5. ábra), amely a varrat helyére mutat.
15.5. ábra
Ha a mutatóvonal nyila a hegesztés felőli oldalról mutat a varratra, akkor a varrat rajzjelét a referencia vonal folytonos vonalára kell elhelyezni. Ha viszont a takart oldalon van, a szaggatott vonalra kell a rajzjelet tenni. Ezekre az esetekre mutat példát a 15.6. ábra.
15.6. ábra
A hegesztési varratok helyzetére és a jelölés módjára láthatunk megoldásokat a 15.7. és 15.8. ábrán. A két oldalról hegesztett varratok megadásánál a szaggatott vonal elhagyható.
Nem szimmetrikus varratok megadása esetén a mutatóvonal nyila a megmunkálandó alkatrészre mutasson (15.9. ábra).
15.7. ábra
15.8. ábra
15.9. ábra
A hegesztési varratok méretmegadásakor minden hegesztési rajzjelet mérettel kell ellátni. Az ismétlődő méretek megadhatók kiemelten. A két leggyakrabban használt varratfajta a V-varrat és a sarokvarrat. A V-varrat mérete maximum az összehegesztendő lemezek vastagsága lehet. A sarokvarrat jellemző mérete a varratkeresztmetszet (derékszögű háromszög) a vagy z mérete. A varratkeresztmetszet jellemző méretét a varratjel baloldalán, a hosszát a jobb oldalán kell megadni. Ha hosszméret nincs megadva, akkor a varrat az alkatrész teljes hosszában folyamatos. A 15.10. ábrán a sarokvarrat jellemző méreteit és a megadás módját mutatja. A varratjel előtti "a" vagy "z" betű azt jelzi, hogy a mögötte levő számérték melyik méretre vonatkozik.
15.10. ábra
A 15.11. ábrán látható hegesztési varrat jellemzői: 6 mm vastag lemezeket összekötő, domború felületű V-varrat, 300 mm hosszan.
15.11. ábra
A 15.12. ábrán szakaszos varratok megadása látható. A felső ábrán a varratszakasz az alkatrész szélén kezdődik, míg az alsó ábrán a szélétől adott (v) távolságra. A jelölésben "n"a varratszakaszok száma.
15.12. ábra

| Önellenőrző kérdések és feladatok
1. Az alábbiakban egy, a hegesztéssel kapcsolatos hiányos meghatározást olvashat. Tegye igazzá a meghatározást az alatta levő kifejezések felhasználásával. 1. Furatok 2. Vonalszerű 3. Fémek 4. Nehézfémek 5. Erősítik 6. Pontszerű 7. Gyengítik 8. 25-30% 9. Műanyagok 10. 15-20% 11. Ötvözetek A hegesztés azonos, vagy közel azonos összetételű , illetve egyesítése hőhatással, fémhozaganyag hozzáadásával vagy anélkül. Jellemzője és egyben előnye is, hogy az összekötendő elemeket nem , az erőátadás nem , lényeges, kb. a súlymegtakarítás.
2. Az alábbi ábrán hegesztési varrat rajzi megadását látja. Válassza ki a leírásból azt a varratot, amelyre a megadás vonatkozik!
| 6 mm vastag lemezeket összekötő, domború felületű U-varrat, 300 mm hosszon
| 6 mm vastag lemezeket összekötő, domború felületű V-varrat, 300 mm hosszon
3. Az alábbi ábrán hegesztési varrat rajzi megadását látja. Melyik hegesztési varrat jelölés utal kettős sarokvarratra?
4. Az alábbi hegesztési varrat rajzi megadását 3 ábra szemlélteti, de ezek közül csak az egyik helyes. Melyik ez az ábra? 3 mm jellemző méretű homorú sarokvarrat 50 mm hosszon
5. Az alábbi hegesztési varrat rajzi megadását 3 ábra szemlélteti, de ezek közül csak az egyik helyes. Melyik ez az ábra? 8 mm vastag lemezeket összekötő, egyoldali tompa V varrat, 100 mm hosszon
| a
| b
| c