KURZUS: Műszaki ábrázolás 2.

MODUL: III. modul: Gépelemek ábrázolása II.

8. lecke: Ék- és reteszkötések

| Aktivitás: Olvassa el a 8. lecke anyagát! A feldolgozás során a következőkre figyeljen:
Adjon választ arra, mi biztosítja ék és reteszkötés esetén az alkatrészek kapcsolatát. Tanulja meg az ék és reteszkötés elemeinek elnevezését. Tanulja meg a különböző ékek és reteszek elnevezéseit, jellemzőit és ábrázolását. Tanulja meg ábrázolni ezeket az elemeket működési helyzetükben.
Követelmény: A tananyag elsajátítása akkor tekinthető sikeresnek, ha Ön:
Listából ki tudja választani, hogy az ék illetve retesz milyen módon hoz létre kötést alkatrészek között. Listából ki tudja választani az ék- és reteszkötés elemeit. Párosítani tudja a különböző ékek és reteszek rajzát azok elnevezéseivel. Ábrázolni tudja az egyes ékeket illetve reteszeket, azok mérettűréseivel együtt. Összeállítási rajzon felismeri az ék és reteszkötés egyes elemeit. Ábrázolni tudja az ék- és reteszkötést.
Kulcsszavak: ék, ékkötés, alakkal záró kötés, retesz, reteszkötés, tengelyirányú biztosítás.
A különféle ék- és reteszkötésekkel tengelyek és agyak között létesítenek kapcsolatot. Az ékek lejtős kialakítású gépelemek, melyeknek beszorítása után nagy súrlódási erő biztosítja az összekötött alkatrészek szilárd kapcsolatát. A létrejövő súrlódási erő miatt külön nem kell gondoskodni a tárcsa tengelyirányú rögzítéséről, viszont a feszítés miatt csak akkor alkalmazhatók, ha az elemek között kismértékű excentricitás megengedhető.
Az ékkötés elemei (8.1. ábra):
8.1. ábra
Mint említettük az ékek lejtős alkatrészek. A lejtés mértéke 1:100, ami azt jelenti, hogy az ék magassági mérete 100 mm hosszon 1 mm-t csökken.
A szabványos ékek fő típusai és elnevezései a következők:
Az ékek fő típusai
8.1. táblázat
Az ékek térhatású ábrái (8.2. ábra):
8.2. ábra
A tengelyhorony kialakítására hornyos ékhez tárcsamarót, fészkes ékhez ujjmarót használnak. A horony feszültséggyűjtő hatása tárcsamaró esetén kisebb.
A szabványok az ékek alakján és méretválasztékán kívül azok megkívánt pontosságát is tartalmazzák.
Egy fészkes ék szabványos méretpótló betűjelei és szokásos tűrései a 8.3. ábrán láthatók:
8.3. ábra
A tengelyben és az agyban lévő ékhorony méretei is szabványosak. A b horonyszélesség illesztése alapcsaprendszerből választott laza illesztés, tűrésjele D10. A tengely és az agy csatlakozó átmérőinek szokásos illesztése alaplyukrendszerű laza (H7/h6) vagy átmeneti (H7/js6) illesztés.
Az ékhorony szabványos méretei (8.4. ábra):
8.4. ábra
Az ékkötés jellemző vetületei metszeti vetületek (8.5. ábra), de látható, hogy hosszirányban az ékhornyot a tengelyben kitöréses metszettel, az éket pedig metszés nélkül ábrázoljuk.
8.5. ábra
A reteszkötés alakkal záró kötés, ami azt jelenti, hogy az egyes szerkezeti elemek között a terhelés átadását az alkatrészek geometriai alakja biztosítja.
Reteszkötés alkalmazása esetén a tengely és az agy hornyába helyezett párhuzamos oldalú hasáb teszi lehetővé a forgatónyomaték átvitelét. A retesz nem feszül be az összekapcsolt elemek közé, ezért excentricitást sem okoz. Meg kell viszont oldani a tárcsa tengelyirányú rögzítését még akkor is, ha nem hat axiális terhelés.
A reteszek és reteszhornyok alakját és méretválasztékát is szabványok határozzák meg.
A szabványos reteszek fő típusai és elnevezései a következő táblázatban láthatók (8.2. táblázat):
Szabványos reteszek és elnevezéseik
8.2. táblázat
A reteszek méretpótló betűjelei, tűrései és műszaki rajza megegyezik az ékekével, természetesen lejtés nélkül. Egy fészkes retesz méretekkel a következő ábrán látható (8.6. ábra):
8.6. ábra
A siklóretesz lehetővé teszi, hogy a tengelyre szerelt agy üzem közben is elmozdítható legyen axiális irányban. Nagyobb nyomaték átvitelére és kisebb szerkezeti hossz érdekében célszerű párosan készíteni. Az íves retesz aránylag olcsó, de csak kis nyomaték átvitelére használható, mivel mély hornya erősen gyengíti a tengelyt. Íves retesszel általában kúpos tengelyvégeken hozunk létre kötést. A reteszhorony kialakítása a tengelyben ilyenkor a következő (8.7. ábra):
8.7. ábra
A reteszek szokásos szélességi (b) tűrése h9, míg a horony tűrése (8.8. ábra) attól függ, hogy milyen célt kell megvalósítani (8.3. táblázat):
8.8. ábra
Tűrések reteszkötéshez
8.3. táblázat
A következő térhatású ábrán (8.9. ábra) fészkes reteszt, egy tengelyt és a hozzá kapcsolandó ékszíjtárcsát látjuk.
8.9. ábra
A létrejött kötés szemléltető ábrája a 8.10. ábrán látható, tengelyirányú rögzítés nélkül.
8.10. ábra
Tárcsák lehetséges tengelyirányú helyzetbiztosítására példákat az alábbi ábrákon láthatunk. A 8.11. árba biztosítás hatlapú anyával és biztosítólemezzel:
8.11. ábra
A 8.11. ábrán jól látható, hogy a retesz és a tárcsa közötti hézagot eltúlozva ábrázoljuk.
A 8.12. ábra hernyócsavaros biztosítást szemléltet.
8.12. ábra

| Önellenőrző kérdések és feladatok
1. Milyen módon hoz létre az ék kapcsolatot az alkatrészek között? Jelölje be a helyes választ!
| Az ék és az alkatrészek között fellépő súrlódási erő hozza létre a kötést.
| Az ékkötés esetén a tengely és az agy között excentricitás keletkezik, ez biztosítja az alkatrészek rögzítését.
| Az ék feszítő erőt hoz létre, amely az alkatrészeket egymáshoz szorítja.
2. Válassza ki az alábbi felsorolásból a reteszek és reteszhornyok lehetséges illesztési tűrését!
| A retesz H9 tűréséhez az agyban és tengelyben is általában P9 tűréssel készítjük a hornyot.
| A retesz h9 tűréséhez a tengelyben és az agyban is H9 tűréssel valósítjuk meg az átmeneti illesztést.
| A retesz h9 tűréséhez az agyban és a tengelyben is P9 tűréssel valósítjuk meg a szoros illesztést.
3. Az alábbi ábrán retesszel létrehozott kötést lát tengely és tárcsa között. Nézze meg figyelmesen az ábrát és válaszoljon a feltett kérdésekre! Az ábrán a retesz a(z) tételszámú elem.
4. Igaz-e az alábbi állítás a fenti ábrával kapcsolatban?
A rajzon nem ábrázoltunk tengelyirányú biztosítást. |
5. Párosítsa az egyes ékeket, azok elnevezéseivel Használja a számbillentyűket! Félhornyos ék: Fészkes ék: Hornyos ék: Orros ék:
6. Az alábbi ábrán egy íves retesszel létesített tengelykötést lát. Nézze meg figyelmesen a rajzot és oldja meg a hozzá kapcsolódó feladatot! Igaz-e az alábbi állítás?
Az alábbi ábrán hengeres tengelyvégen íves retesszel létesített kapcsolatot látunk. |